Αστυνομικοί της ομάδας ΔΙΑΣ που βρέθηκαν στο Πρωτοδικείο Αθηνών, προκειμένου να καταθέσουν ως μάρτυρες κατηγορίας σε υπόθεση μοτοπορείας αναρχικών το 2012, δέχθηκαν επίθεση από ομάδα αντιεξουσιαστιών.

Η δίκη των 21 συλληφθέντων έπειτα από την επεισοδιακή μοτοπορεία του 2012 ήταν προγραμματισμένη για σήμερα στο εφετείο, σε 2ο βαθμό. Αλληλέγγυοι των κατηγορουμένων βρέθηκαν στο σημείο και όταν έκαναν την εμφάνισή τους οι αστυνομικοί, μάρτυρες κατηγορίας, τους προπηλάκισαν.

Παράλληλα, έντονο φραστικό επεισόδιο σημειώθηκε και εντός της αίθουσας του δικαστηρίου

Από την ένταση τραυματίστηκαν ελαφρά τρεις αστυνομικοί, ο ένας από αυτούς στο χέρι.

Οι αστυνομικοί που ήταν μάρτυρες δηλώνουν ότι αναγνώρισαν κάποιους από τους δράστες και θέλησαν να υποβάλλουν μηνύσεις αλλά οι επικεφαλής των μέτρων είχαν μία «παθητική» στάση, όπως καταγγέλλουν ίδιοι οι παθόντες.